cyanic-selkie/wikianc huggingface dataset:
புவி நாள்
இரவும் பகலும் சமமான புவி நாளின் வரலாறு
இரவும் பகலும் சமமான நாள் என்பது நேரத்தின் அடிப்படையில், சூரியனின் மையப் பகுதியானது நிலக்கோள நடுக்கோட்டின் நேர் "உச்சியில்" ஒவ்வொரு ஆண்டும் மார்ச் 20 மற்றும் செப்டம்பர் 23 தேதிவாக்கில் அமைகின்ற நிகழ்வாகும் (ஒரு முழு நாள் அல்ல). பெரும்பாலான கலாச்சாரங்களில் இரவும் பகலும் சமமான நாள் என்பது கதிரவனின் தென்பயணக் காலத்தில் தொடங்கி, வடபயணக் காலத்தில் நிறைவடையும்படியாக இருக்கிறது.
1969 ஆம் ஆண்டு நடைபெற்ற சுற்றுச்சூழல் பற்றிய யுனெஸ்கோ மாநாட்டில் "புவி நாள்" எனப்படும் உலகம் தழுவிய விடுமுறை நாளை ஜான் மெக்கானெல் முதன் முதலில் அறிவித்தார். 1970 ஆம் ஆண்டு மார்ச் 21 ஆம் தேதியன்று சான் பிரான்சிஸ்கோ நகர மேயர் ஜோஸப் ஆலியோடோவால் முதல் புவி நாள் பிரகடனம் வெளியிடப்பட்டது. சான் பிரான்சிஸ்கோவின், டேவிஸ் மற்றும் பல நகரங்களில் வெவ்வேறு இடங்களில் கொண்டாட்டங்கள் நடைபெற்றதுடன், கலிபோர்னியாவில் பல-நாள் தெரு விருந்துகளும் நடத்தப்பட்டன. ஐக்கிய நாடுகளின் பொதுச் செயலாளர் ஊ தாண்ட் இந்த வருடாந்திர நிகழ்ச்சியை கொண்டாடும் மெக்கானெல்லின் முயற்சியை ஆதரித்தார் என்பதுடன், 1971 ஆம் ஆண்டு பெப்ரவரி 26 ஆம் தேதி இதற்குச் செயல் வடிவம் கொடுக்கும் ஒரு பிரகடனத்தில் கையெழுத்திட்டு பின்வருமாறு கூறினார்:
நமது அழகான விண்கப்பலான பூமி தனது வெதுவெதுப்பான, மென்மையான, உயிரோட்டமுள்ள வாழ்வினங்களுடன் குளிர்ந்த விண்வெளியில் சுற்றிச் சுழன்று கொண்டே இருக்க இனி அமைதியான, உற்சாகமான புவி நாட்கள் மட்டுமே வர வேண்டும்.
1972 ஆம் ஆண்டின் இரவும் பகலும் சமமான மார்ச் புவி நாளை ஐக்கிய நாடுகள் அவையின் பொதுச் செயலாளர் குர்ட் வால்ட்ஹைம் அறிவித்தார் என்பதுடன், அந்த மார்ச் சம இரவு நாளிலிருந்து ஐக்கிய நாடுகள் அவையின் புவி நாள் கொண்டாட்டங்கள் ஒவ்வொரு வருடமும் தொடர்கின்றன (ஐக்கிய நாடுகள் அவை ஏப்ரல் 22 ஆம் தேதி உலகம் தழுவிய புவி நாள் நிகழ்ச்சியில் நிர்வாகிகளுடன் இணைந்தும் பணியாற்றி வருகிறது).
மார்கரெட் மீட் சம இரவு நாள் கொண்டாட்டமான புவி நாளுக்குத் தனது ஆதரவை அளித்ததுடன், 1978 ஆம் ஆண்டு பின்வருமாறு அறிவித்தார்: "புவி நாள் என்பது எல்லா தேசீய எல்லைகளையும் கடந்து, எல்லா பூகோள ஒருமைப்பாடுகளையும் பாதுகாத்து, மலைகளையும், கடல்களையும், மணிநேர நிலப்பகுதிகளையும் உள்ளடக்கி, அதே சமயம் உலகம் முழுவதும் உள்ள மக்கள் அனைவரையும் இணைக்கும் ஒரு ஒப்பந்தம் ஆகும். அதே சமயம் இயற்கையின் இசைவை பாதுகாக்க, அதே சமயம் கால அளவீடும் விண்வெளி வழியிலான உடனடி தொடர்பு, மற்றும் தொழில் நுட்பத்தின் வெற்றிகளையும் எடுத்துக்கொண்டு செயல்படும் புனிதமான நாளாகும்.
புவி நாள் வானவியல் விநோதங்களை ஒரு புதிய வழியில் நோக்குகிறது - அது ஒரு மிகப் பழைமையான வழியும் கூட. வசந்த கால சம இரவு நாள் கதிரவன் நிலக் கோளத்தின் நடுக்கோட்டைக் கடக்கும் நேரம் மற்றும் பூமியின் அனைத்துப் பகுதிகளிலும் இரவு பகல் நேரங்கள் சமமாக இருக்கும் தருணத்தைச் சிறப்பிக்கிறது. ஆண்டு நாள்காட்டியில் இந்நாள் தனிப்பட்ட, பிளவுபடுத்தும் ஒரு குறியீடாகவும் இருப்பதில்லை. ஒரு வாழ்க்கைமுறை மற்றொரு வாழ்க்கைமுறைக்கு மேலானது எனும் கருத்தும் அங்குத் தோன்றுவதில்லை. மார்ச் சம இரவு நாளைச் சிறப்பிப்பதில் உலக மக்கள் அனைவரும் பொதுவான வானவியல் நிகழ்ச்சியில் கலந்துகொள்கிறார்கள். அத்துடன் விண் வெளியிலிருந்து பூமியைப் பார்த்தால் கிடைக்கக்கூடிய தோற்றத்தின் அடிப்படையில் புவி நாளைக் குறித்த ஒரு கொடி உருவாக்கப்பட்டுள்ளதும் மிகப் பொருத்தமே."
சம இரவு நாளில், ஜப்பானால் ஐக்கிய நாடுகளுக்கு நன்கொடையாகத் தரப்பட்ட ஜப்பானிய அமைதி மணியை ஒலித்துப் புவி நாள் கடைப்பிடிப்பது மரபாகும். ஐக்கிய நாடுகள் கொண்டாட்டம் நடக்கும் அதே சமயத்தில் உலகம் முழுவதும் வெவ்வேறு இடங்களில் கொண்டாட்டங்கள் நடைபெறுகின்றன. 2008 ஆம் ஆண்டு மார்ச் 20 ஆம் தேதி ஐக்கிய நாடுகளின் சடங்குகளைத் தவிர நியூசிலாந்து, கலிபோர்னியா, வியன்னா, பாரிஸ், லித்துவேனியா, டோக்கியோ மற்றும் பல இடங்களில் மணி ஒலித்துச் சடங்குகள் நடத்தப்பட்டன. சம இரவுப் புவி நாள் ஐக்கிய நாடுகள் அவையில் "புவி சமூக அறக்கட்டளை" என்னும் அமைப்பால் ஏற்பாடு செய்யப்படுகிறது.
வளர்ந்து வரும் சுற்றுப்புறவியல் தீவிர நடவடிக்கை 1970 புவி நாளுக்கு முன்பு
1960 ஆம் ஆண்டு சுற்றுச்சூழல் கோட்பாட்டு ரீதியாகவும், நடைமுறை ரீதியாகவும் அமெரிக்காவின் மிகவும் சுறுசுறுப்பான காலம் ஆகும். 1960 ஆம் ஆண்டின் மத்தியில் காடுகளுக்கான சட்டத்தை அமெரிக்கக் காங்கிரஸ் நிறைவேற்றத் தொடங்கியது.
நியூயார்க்கின் நசாவ் மாவட்டத்தில் நடந்த 1960 ஆம் ஆண்டிற்கு முந்தைய டிடிடீக்கு எதிரான அடித்தளப் போராட்டம், ரேச்சல் கார்சன் தனது அதிக அளவு விற்பனையிலான "ஒலியிழந்த வசந்தகாலம்" (Silent Spring) என்ற புகழ்பெற்ற நூலை 1962 ஆம் ஆண்டு எழுதுவதற்கு உந்துதலாக அமைந்தது. 1970 ஆம் ஆண்டு ரால்ஃப் நேடர் சுற்றுப்புறவியலின் முக்கியத்துவம் பற்றிப் பேச ஆரம்பித்தார்.
புவி நாள் 1970
பரவலான சுற்றுச்சூழல் சீரழிவுக்கு பதிலளிக்கும் விதத்தில், அமெரிக்க மேலவை உறுப்பினர் கேலார்ட் நெல்சன், சுற்றுச்சூழல் குழு விவாதப்பொருள் அல்லது 1970 ஏப்ரல் 22 நடைபெற இருந்த புவி நாளுக்கு அழைப்பு விடுத்தார். அந்த ஆண்டு 2 கோடிக்கும் மேலான மக்கள் பங்கேற்றனர். சுற்றுச்சூழல் போராட்டக்காரரான கேலார்ட் நெல்சன், இந்தக் கொண்டாட்டத்தை ஏற்பாடு செய்வதில் ஒரு முக்கிய பங்காற்றினார், அத்துடன் அவர் தனக்கு இருக்கும் மக்கள் செல்வாக்கை நிரூபிக்கச் சுற்றுச்சூழல் குறித்த ஒரு நிகழ்ச்சிக்கு ஏற்பாடு செய்திருந்தார். அந்தக் காலத்தில் நடைபெற்ற வியட்னாம் போர் எதிர்ப்புப் போராட்டங்களைப் பின்பற்றி இந்த நிகழ்ச்சிக்கு அவர் ஏற்பாடு செய்திருந்தார். புவி நாள் என்கிற கருத்து முதன் முறையாக ஜேஃஎப் கென்னடி க்கு பிரெட் டட்டனால் எழுதப்பட்ட ஒரு அலுவலகக் குறிப்பில் முன்மொழியப்பட்டது.
கலிபோர்னியா சமூக சுற்றுச்சூழல் பேரவையின் கூற்றுப்படி: 1969 ஆம் ஆண்டு கடலோரத்திற்கு அப்பால் ஏற்பட்ட பயங்கரமான எண்ணெய்க் கசிவுக்குப் பிறகு செனட்டர் கேலார்ட் நெல்சன் சான்டா பார்பராவுக்கு மேற்கொண்ட பயணத்திற்குப் பிறகுதான் புவி நாள் என்கிற திட்டம் உருப்பெற்றது என்றும், அத்துடன் அவர் அந்த நிகழ்வைக் கண்டதன் மூலம் மிகவும் கொதிப்படைந்து பின்னர் வாஷிங்டன் டிசிக்கு திரும்பிச் சென்றார். பின்னர் சுற்றுச்சூழல் குறித்த நிகழ்வைக் கொண்டாடுவதற்கு ஏப்ரல் 22 ஆம் தேதியைத் தேசிய நாளாக அறிவிக்கும் ஒரு மசோதாவை அவர் சமர்ப்பித்தார்.
இந்த நடவடிக்கைகளுக்கான தேசிய ஒருங்கிணைப்பாளராக ஹார்வர்ட் பல்கலைக்கழகத்தின் பட்டதாரி மாணவரான டெனிஸ் ஹேய்ஸை செனட்டர் நெல்சன் தேர்ந்தெடுத்தார். புவி நாளானது "பாரம்பரிய அரசியல் செயல்முறையை ஒதுக்கித் தள்ள வேண்டும்" என்று தான் விரும்புவதாக ஹேய்ஸ் கூறினார். காரெட் டுபெல் என்பவர் சுற்றுச்சூழலுக்கான குழு விவாதப்பொருள் பற்றிய முதல் விளக்க வழிகாட்டியாக விளங்கியதுடன், சுற்றுப்புறச் சூழலுக்கான கையேடு ஒன்றை ஒழுங்குபடுத்தி தொகுத்தார்.
இந்த நிகழ்ச்சியின் அமைப்பாளர் ஒருவர் கீழ்வருமாறு கூறினார்: "ஒரு மிகப்பெரிய அளவிலான பொது நலன் காரணமாக, பல வகையான சுற்றுச்சூழல் நிகழ்ச்சிகள்மீதும் நாங்கள் அக்கறை கொண்டுள்ளோம். தவறான பாதையில் விரைந்து போய்க் கொண்டிருக்கும், இவை எல்லாவற்றையும் ஒரே சீராக எடுத்துச்செல்ல வேண்டிய பொறுப்பு எங்களுக்குள்ளது. மேலும் சுற்றுச்சூழல் குறித்த விழிப்புணர்வை மக்களிடையே ஏற்படுத்துவதற்காக அவர்களை ஒரு சமுதாயத்தின் கீழ் ஒன்றிணைக்கவே நாங்கள் பாடுபடுகிறோம். "இது ஒரு மிகப்பெரிய விஷயமாக இருக்கும் என்று நினைக்கிறேன். தற்போது சுமார் 12000 உயர்நிலைப் பள்ளிகளிலும், 2000 கல்லூரிகள் மற்றும் பல்கலைக்கழகங்களில் குழுக்கள் செயல்படுகின்றன. மேலும், ஓரிரு ஆயிரம் மற்ற சமுதாயக் குழுக்களும் ஈடுபட்டுள்ளன. வெவ்வேறு விதங்களில் பங்கேற்கக்கூடிய மக்களின் எண்ணிக்கை பல லட்சங்களில் இருக்கும் என்று உறுதியாகக் கூறலாம்."
நாடு தழுவிய நிகழ்ச்சியில் வியட்நாம் போர் எதிர்ப்பும் நிகழ்ச்சிநிரலில் இருந்தது, ஆனால் இது சுற்றுச்சூழல் மையக் கருத்திலிருந்து கவனத்தை திசை திருப்பும் என்று கருதப்பட்டது. வாஷிங்டன் டிசியில் நடந்த நிகழ்ச்சியில் பீட் சீகர் ஒரு முக்கியமான பேச்சாளர் மற்றும் அரங்க காட்சியாளராக இருந்தார். பால் நியூமன் மற்றும் அலி மக்கராவ் போன்றோர் நியூயார்க் நகரத்தில் நடந்த நிகழ்ச்சியில் கலந்து கொண்டனர். .
"அமெரிக்க புரட்சியின் மகளிர் அமைப்பு" (Daughters of the American Revolution) என்ற நிறுவனம் இந்த நிகழ்ச்சியை எதிர்த்த மிகவும் குறிப்பிடத் தக்க அமைப்பாகும்.
1970 ஆம் ஆண்டின் புவி நாள் விளைவுகள்
அமெரிக்கா மற்றும் உலகெங்கிலும் புவி நாள் கொண்டாட்டம் சிறப்புப் பெற்றது. முதல் புவி நாளன்று அமெரிக்கா முழுவதும் இரண்டாயிரம் கல்லூரிகள் மற்றும் பல்கலைகழகங்கள், சுமார் பத்தாயிரம் ஆரம்ப மற்றும் உயர்நிலைப் பள்ளிகள் மற்றும் நூற்றுக்கணக்கான சமுதாயங்களின் பங்கேற்பாளர்கள் மற்றும் கொண்டாட்டக்காரர்கள் இருந்தனர். குறிப்பாக, இது "சுற்றுச்சூழல் சீர்த்திருத்தங்களுக்கு ஆதரவான அமைதிப் போராட்டங்களுக்கு 2 கோடி அமெரிக்கர்கள் வசந்தகாலக் கதிரவனின் ஒளியில் இறங்கிவர வழியாயிற்று."
அந்தப் புவி நாள் "வெற்றிக்கு" அடித்தள மக்களின் தன்னார்வப் பங்கேற்பே காரணம் என்று செனட்டர் நெல்சன் கூறினார். 2 கோடி போராட்டக்காரர்களும் ஆயிரக்கணக்கான பள்ளிகளும் உள்ளூர் சமுதாயங்களும் பங்கேற்றனர். சுற்றுச்சூழலுக்காகச் சட்டம் இயற்றுதல் ஒரு கணிசமான, நீடித்து நிற்கக்கூடிய மக்கள் ஆதரவைப் பெற்றுத் தரும் என்று அமெரிக்க அரசியல்வாதிகளை உணரச்செய்திருப்பதாக நெல்சன் நேரிடையாகக் குறிப்பிட்டார். 1970 ஆம் ஆண்டு புவி நாள் காரணமாகச் சுத்தமான காற்று, காட்டு நிலங்கள், கடல் போன்றவற்றைப் பாதுகாப்பதற்காக அமெரிக்க சுற்றுச்சூழல் பாதுகாப்பு அமைப்பு ஒன்றை காங்கிரஸ் உருவாக்கியது.
தற்போது அது ஆதாய நோக்கமில்லாத புவி நாள் கூட்டமைப்பால் ஒருங்கிணைக்கப்பட்டு 175 நாடுகளில் பின்பற்றப்படுகிறது. அந்தக் கூட்டமைப்பு கூற்றுப்படி புவி நாள் இப்போது "ஒவ்வொரு வருடமும் 50 கோடிக்கும் மேற்பட்ட மக்களால் கொண்டாடப்படுகிற, உலகத்தின் மிகப் பெரிய மதச் சார்பற்ற விடுமுறை நாளாகும்." சுற்றுச் சூழல் பாதுகாப்பு குறித்து மனிதர்களின் வாழ்க்கை முறையில் மாற்றம் கொணர்வதற்கும், நாடுகளின் கொள்கைகளில் மாற்றம் கொணர்வதற்கும் புவி நாள் கொண்டாட்டம் துணையாகும் என்பது சுற்றுச் சூழல் குழுக்களின் எதிர்பார்ப்பு ஆகும்.
ஏப்ரல் 22 இன் முக்கியத்துவம்
இந்த நாள் ஐக்கிய அமெரிக்காவில் தேர்வு காலத்தின்போதோ வசந்த கால விடுமுறையிலோ வரவில்லை. அத்துடன் மத சம்பந்தப்பட்ட உயிர்ப்பு விழா அல்லது யூத பாஸ்கா விழா போன்ற விடுமுறை நாட்களிலும் வரவில்லை. இது வசந்த காலத்தில் வசதியான காலநிலையில் வரும் நாளாகவும் உள்ளது.
வகுப்பில் அதிக அளவு மாணவர்கள் இருக்கக்கூடும், எனவே வாரத்தின் மத்தியில் மற்ற நிகழ்ச்சிகளுடன் குறைவான போட்டியே இருக்கும் என்ற காரணத்தினாலே, ஏப்ரல் 22 ஆம் தேதி புதன் கிழமையை அவர் தேர்ந்தெடுத்தார்.
" அமெரிக்காவின் ஃபெடரல் பியுரோ ஆஃப் இன்வெஸ்டிகேஷனின் இயக்குனர் ஜே.எட்கர் ஹூவருக்கு லெனின் தொடர்பு சந்தேகத்தை ஏற்படுத்தியிருக்கக்கூடும்; 1970 ஆம் ஆண்டு போராட்டங்களின்போது ஃஎப்பிஐ வேவு பார்த்ததாகச் சொல்லப்பட்டது. லெனின் எப்போதுமே ஒரு சுற்றுச்சூழல்வாதியாக அறியப்பட்டவர் அல்லர் என்றபோதிலும், லெனினின் நூற்றாண்டு விழாவைக் கொண்டாடத்தான் அந்த நாள் தேர்ந்தடுக்கப்பட்டது என்கிற எண்ணம் சில இடங்களில் இன்னும் நிலவுகிறது. ஆரம்ப கால ஏற்பாடுகள் நடந்த சமயத்தில் ஏப்ரல் 22 ஐத் தேர்வு செய்யச் சில இடது சாரிக் குழுக்கள் நெல்சன் மீது "செல்வாக்கைப் பயன்படுத்தியதாக" கூறியிருக்கிறார்கள். ஆனால் இது அவர் வேண்டுமென்றே எடுத்த முடிவாகத் தோன்றவில்லை.
ஆர்போர் டே 1885 ஆம் ஆண்டு நெப்ராஸ்காவில் ஏப்ரல் 22 அன்று நிரந்தரமாகக் கொண்டாடப்படுகிற ஒரு சட்டப்பூர்வமான விடுமுறை நாளாக ஆனது. நேஷனல் ஆர்போர் டே அமைப்பின் கூற்றின்படி "அரசாங்க அனுஷ்டிப்புகளுக்கு மிகவும் பொதுவான நாள் ஏப்ரலின் கடைசி வெள்ளிக்கிழமை தான்... ஆனால் பல அரசு விடுமுறை நாட்கள் மரம் நடுவதற்கு ஏற்ற தட்பவெப்ப நிலைக்கு ஒத்துப்போகிற சமயங்களில் வருகின்றன."
நெப்ராஸ்காவைத் தவிர, மிகவும் பரவலாகக் கொண்டாடப்படுகிற புவி நாளால் இது பெரும்பாலும் பொலிவிழந்து காணப்படுகிறது.
புவி வாரம்
ஏப்ரல் 22 உலகெங்கிலும் உள்ள பல லட்சம் மக்களால் கொண்டாடப்படும் புவி நாளாக இருந்து வருகிறது.
புவி நாள் சுற்றுப்புறவியல் கொடி
"ஃபிளாக்ஸ் ஆப் தி வேர்ல்ட்" என்னும் அமைப்பின் கூற்றுப்படி, "சுற்றுப்புறவியல் கொடி", ஓவியர் ரான் கோப் ஆல் உருவாக்கப்பட்டது. லாஸ் ஏஞ்செலீஸ் ஃப்ரீ பிரஸ் இல் 1969 நவம்பர் 7 ஆம் நாள் பிரசுரிக்கப்பட்டது, பிறகு பொதுச் சொத்தாக மக்கள் மத்தியில் வைக்கப்பட்டது.
பெட்சி வோகெல் ஒரு 16 வயது உயர்நிலைப் பள்ளி மாணவி. வித்தியாசமான பரிசுப் பொருட்கள் மற்றும் ஆடைகள் தயாரிப்பதில் ஆர்வம் கொண்ட ஒரு சுற்றுச்சூழல் கொள்கைப் பரப்பாளர் மற்றும் சமுதாயப் போராளி, முதல் புவி நாளைக் கொண்டாடும் பொருட்டு, ஒரு 6 ft[41]4 x பச்சை மற்றும் வெள்ளை "தேட்டா" சுற்றுப்புறவியல் கொடியை உருவாக்கினார். லுயிசியானாவின் ஸ்ரேவ்போர்ட் இல் உள்ள சி.ஈ.பைர்ட் உயர்நிலைப் பள்ளியில் அந்தக் கொடியைப் பறக்கவிட ஆரம்பத்தில் அனுமதி மறுக்கப்பட்ட வோகெல், பின்னர் லுயிசியானா மாநில சட்டமன்ற மற்றும் லுயிசியானா ஆளுநர் ஜான் மகேய்த்தனை அணுகி, புவி நாள் அன்று அக்கொடியைப் பறக்கவிட அதிகாரம் பெற்றார்.
புவி நாளைப் பற்றிய விமர்சனங்கள்
அலெக்ஸ் ஸ்டெஃபன் போன்ற சில சுற்றுச் சூழல் ஆதரவாளர்கள், குறிப்பாக ஒளிரும் பச்சைச் சுற்றுச் சூழல் முகாமைச் சேர்ந்தவர்கள், புவி நாளை எதிர்மறையாக விமர்சிக்கிறார்கள். புவி நாள் என்பது சுற்றுச் சூழல் கரிசனையை ஓரங்கட்டிவிட்டதற்கான குறியீடாக மாறி விட்டிருக்கிறது; இந்தக் கொண்டாட்டங்களால் இனிப் பயனேதும் இல்லை என்று அவர்கள் குற்றம் சாட்டுகிறார்கள்.
2009 ஆம் ஆண்டு மே 5 ஆம் தேதி தி வாஷிங்டன் டைம்ஸ் பத்திரிகையில் வந்த ஒரு தலையங்கம் "ஆர்போர் டே" கொண்டாட்டத்தைப் புவி நாள் கொண்டாட்டத்துடன் ஒப்பிட்டது. ஆர்போர் டே என்பது ஒரு மகிழ்ச்சிகரமான, அரசியல் கலப்பில்லாத மரங்களின் கொண்டாட்டம்; ஆனால் புவி நாள் என்பதோ மனிதர்களை எதிர்மறை ஒளியில் சித்தரிக்கும் எதிர்மறையான அரசியல் சித்தாந்தம் என்றது.
புவிநாள் பண்கள்
Our cosmic oasis, cosmic blue pearl
the most beautiful planet in the universe
all the continents and the oceans of the world united we stand as flora and fauna
புடவியின் பேரழகுக் கோளே!
அண்ட ஓடையில் ஒளிர்நீல முத்தே!
ஒன்றி வாழ்வோம் ஒருநிரை யாக
கண்டங்களும் கடல்களும் களித்துயிர் களோடே!
united we stand as species of one earth
black, brown, white, different colours
we are humans, the earth is our home.
புவியில் வாழும் உயிரினங் களோடும்
கருப்போ சிவப்போ பழுப்பு நிறமோ
மாந்த ரெல்லாம் ஓர்நிரை யாவோம்.
மாந்தர் நாமே நம்குடில் பூமி!
புடவிப் பெருவெளிப் பேரழகுக் கோளே! அண்ட ஓடையில் ஒளிர்நீல முத்தே!
all for one and one for all
united we unfurl the blue marble flag
உலக நாட்டு இணைந்த மக்கள்யாம்
எலாமொருவருக்கு;ஒருவரெலார்க்கும்
நீலப் பளிங்குக்கொடி நெடிதுயர்த்தினோம்
மாந்தர் நாமே நம்குடில் பூமி! .
’’புவிநாள் பண்’’
எத்தனை வியப்புகள் புவியினிலே-அதை
எத்தனை எழிலுடன் புனைகின்றோம்
எளிய கொடைகளை இயற்கைதரும்-அட
எனினும் புவியோ வானாகும்
பெற்றவை போதும் சூளுரைப்போம்-அதைப்
பேணுவம் என்றும் புதிதாக
சிற்றிளங் கையால் தொடுகையிலே-உடற்
சிலிர்க்கணும் சிணுங்கணும் சிரித்துடனே-அட
புத்தம் புதியதாய் பொலியணுமே!
இதுவரை,
Earth Day Anthem Joyful joyful we adore our Earth in all its wonderment
Now we must resolve to protect her
Show her our love throughout all time
With our gentle hand and touch
We make our home a newborn world
We make our home a newborn world[56]
புற இணைப்புகள்
ஏப்ரல் 22 புவி நாள்
பகுப்பு:சுற்றுச்சூழலியல் பகுப்பு:சிறப்பு நாட்கள் பகுப்பு:ஐக்கிய நாடுகளின் சிறப்பு நாட்கள் பகுப்பு:ஏப்ரல் சிறப்பு நாட்கள் பகுப்பு:சுற்றுச்சூழல் விழிப்புணர்வு நாட்கள்
இலங்கையில் மக்கள்தொகைக் கணக்கெடுப்பு
மக்கள்தொகைக் கணக்கெடுப்பு என்பது ஒரு நாட்டில் ஆள்புல எல்லைக்குள் வாழும் முழுமையான மக்கள் தொகையைக் கணக்கெடுப்பதாகும். அதுவே குடிசன மதிப்பீடு எனவும் கூறப்படுகின்றது. 1871ம் ஆண்டிலேயே இலங்கைக்கென முதன் முதலில் அதிகாரபூர்வமான குடிசனக் கணிப்பீடு செய்யப்பட்டது. அன்றிலிருந்து 10 வருடங்களுக்கொரு முறை சர்வசனக் கணக்கெடுப்பு நிகழ்கிறது. அதன்படி 2001ம் ஆண்டு கணக்கெடுப்பு நிகழ்ந்தது. இதற்கு முன் 1981ல் இக்கணிப்பீடு நிகழ்ந்து பின்னர் 1991ம் ஆண்டில் இக்கணக்கெடுப்பு நிகழவில்லை. 2001ம் ஆண்டு கூட நாடளாவிய கணிப்பீடு நிகழ்த்தப்படவில்லை.
புதிய கணக்கெடுப்பு முறை
இலங்கையில் மக்கள் தொகை மற்றும் வீடுகள் பற்றிய இக்கணக்கெடுப்பு மீண்டும் 2011ல் எடுக்கப்படுகிறது. இது இலங்கையின் 14வது மக்கள் தொகை மற்றும் வீடுகள் பற்றிய கணக்கெடுப்பாகும். இது முன்பு நிகழ்ந்தவற்றை விடவும் வித்தியாசமான முறையில் அமையும். அதாவது குறிப்பிட்ட காலத்தில் அனைவரையும் ஒரேநேரம் கணக்கெடுப்பதற்குப் பதிலாக இரு வாரங்களில் வீடுதோறும் வந்து ஒவ்வொருவரையும் கணக்கெடுப்பு செய்ய முடிவு செய்யப்பட்டிருக்கிறது.
சனத்தொகையைத் தீர்மானிக்கும் காரணிகள்
ஒரு நாட்டில் சனத்தொகையைத் தீர்மானிக்கும் காரணிகளாக பின்வருவன காணப்படுகின்றன. குடியேற்றம் அல்லது குடியகல்வு ஆகியனவாகும்.
இறப்பு விகிதம்
வருடாந்தம் குடிசனத் தொகையில் 1000 பேருக்கு அவ்வருடத்துக்குள் நிகழும் மரணத்தொகையின் மதிப்பீட்டு விகிதமாகும். இதுவும் சனத்தொகை அதிகரிப்பைக் கணிக்க உபயோகிக்கப்படும் இன்னொரு அடையாளமாகும்.
அகதிகள் விகிதம்
மக்கள் தொகை அதிகரிப்பை முடிவு செய்கையில் உபயோகமாகும் இன்னுமொரு பெறுமதிமிக்க அடையாளம் அகதிகள் விவகாரமாகும். வருடாந்தம் குடியேறுவோரின் தொகை மற்றும் வருடாந்தம் குடியல்வோரின் தொகை என்பன இதன் மூலம் கணக்கெடுக்கப்படும்.
ஆண், பெண் எண்ணிக்கை
இதுவும் சனத்தொகைக் கணக்கெடுப்பின் முக்கிய நோக்கமாகும். 100 பெண்களுக்கு எத்தனை ஆண்கள் எனப் பார்ப்பதே இதன் நோக்கமாகும்.
உழைப்பு முயற்சியாளர்
குடிசனக் கணக்கெடுப்பில் உழைக்கும் முயற்சியாளரும் தகவலில் சேர்க்கப்படுவர். பொருளதார ரீதியில் செயற்பாடுள்ளோர் உழைப்பு முயற்சியாளர் எனப்படுவர். இவர்கள் தொழிலுள்ளோர் தொழிலற்றோர் என வகுக்கப்படுவர்.
சாரத விகிதம்
சனத்தொகை அதிகரிப்பில் தீர்க்கமான இன்னுமொரு காரணி என சாரதா விகிதத்தைக் குறிப்பிடலாம். பெண்களின் வாழ்வில் அவர்கள் பெறும் குழந்தைகளின் தொகையே சாரதா விகிதம் எனப்படுகின்றது.
கணக்கெடுப்பு
மேற்கூறப்பட்டவாறு வரைபடம் தயாரித்தல் அடையாளம் ஒட்டுதல் என்பனவற்றின் மூலம் கணக்கெடுப்பு அதிகாரி மிக எளிதாகச் செயற்பட முடியும்.
குடிசனக் கணக்கெடுப்பில் கிடைக்கும் தகவல்கள்
பிரதான நோக்கம் குடிசனத் தொகையைக் கணக்கிடுவதாகும். அத்தோடு மேலும் சில தகவல்களும் இதன் மூலம் பெற்றப்படுகின்றன. பிறந்த தினம், ஆண், பெண் வேறுபாடு திருமணம் புரிந்த, திருமணம் புரியாத எனும் வித்தியாசத்தில் வீட்டின் பிரதான உரித்தாளிக்குரிய குடும்ப உறவு ஆகிய தகவல்களும் பெறபப்படுகின்றன. அவற்றோடு, கல்வித்தராதரம் அகதிகள் குடியேற்றம் பற்றிய தகவல்கள், தொழில்கள் பற்றிய விபரங்கள், அங்கவீனர் பற்றிய விவரங்கள், வீடுகளின் விபரங்கள் ஆகியனவும் அவற்றில் அடங்கும்.
மழுவன்
விளக்கம்
மழுவன் 10 முதல் 150 மீட்டர் ஆழக் கடலில் காணப்படும். வளர்ந்த மீன்களின் முதுகுத்துடுப்பு வால் வரை நீண்டுள்ளது. முதுகுத் துடுப்பில் 9 முட்களும், 14-16 மென்மையான கதிர்களும் உள்ளன. குத துடுப்பில் 3 முட்களும், 9 மென்மையான கதிர்களும் உள்ளன. வால் துடுப்பு வட்டமாக இருக்கும். இந்த மீனானது தக்காளிப் பழம்போல சிவப்பாக செக்கச் செவேலென்று இருக்கும். இதன் உடலில் கருப்பு நிற புள்ளிகள் காணப்படும். இதன் வட்ட வடிவ வாலானது வெள்ளை விளிம்புடன் இருக்கும். இந்த இனம் அதிகபட்சமாக 57 cm வரை வளரக்கூடியது. பசிபிக் பெருங்கடல் வாழும் மழுவன் மீன்களானது பொதுவாக வெளிர் சிவப்பு பழுப்பு நிறத்திலிருந்து மஞ்சள் பழுப்பு நிறத்தில் உடலைக் கொண்டுள்ளன. தலை, துடுப்புகள் மற்றும் உடலில் ஏராளமான அடர்பழுப்பு நிற புள்ளிகள் உள்ளன.
பரவல்
மழுவன் மீன்கள் இந்தோ-பசிபிக் கடற் பகுதியில், கிழக்கு ஆபிரிக்காவின் கடற்கரையிலிருந்து ஏடன் வளைகுடாடவிலிருந்து தெற்கு ஆப்பிரிக்காவின் டர்பன் வரை நீண்டுள்ளது; பசிபிக் பெருங்கடலில் இருந்து கிழக்கு தீவு வரை, வடக்கு தெற்கு ஜப்பான் மற்றும் தெற்கு ஆஸ்திரேலியா வரை காணப்படுகிறது. ஆஸ்திரேலியாவில் இது மேற்கு ஆஸ்திரேலியாவில் உள்ள ஹூட்மேன் அப்ரோல்ஹோஸ் முதல் டார்வின், வடக்கு பிரதேசம் மற்றும் கேப் யோர்க் தீபகற்பம், குயின்ஸ்லாந்து முதல் தென்மேற்கு ராக்ஸ், நியூ சவுத் வேல்ஸ் மற்றும் டாஸ்மான் கடலில் உள்ள லோர்ட் ஹாவ் தீவு வரை காணப்படுகிறது. இது சாகோஸ் தீவு, செங்கடல் அல்லது பாரசீக வளைகுடாவில் காணப்படவில்லை.
வாழ்விடம் மற்றும் உயிரியல்
மழுவன் மீன்களானது ஆழமான கடற்காயல் பாறைகள், பாறை சரிவுகள், கடலோரப் பகுதிகளில் உள்ளது. மீன் குஞ்சுகள் பொதுவாக பஞ்சுயிரி அல்லது பவள தலைகளுக்கு அருகில் காணப்படும். இவை பொதுவாக தனித்து வாழும் இனமாகும். பொதுவாக வளர்ந்த மீன்கள் தூய்மையாக்கி இறால்களுடன் நெருக்கம் பாராட்டும். அந்த இரால்கள் இருக்கும் இடத்தில் இவை இருக்கும். இவை 30 முதல் 100 மீ (98 முதல் 332 வரை) மிதமான ஆழத்தில் வாழ்கின்றன. இது சிறிய மீன்கள் மற்றும் ஓடுடைய கணுக்காலி களை உணவாக கொள்கிறது. இவற்றில் ஆண் மீன்கள் ம 34 செ.மீ (13 அங்குலம்) பெண் மீன்கள் 28 செமீ (11 அங்குலம்) வரை வளர்கின்றன.
வகைபிரித்தல்
மழுவன் மீனை முதன்முதலில் செரனஸ் சோனெராட்டி என்ற பிரஞ்சு விலங்கியல் வல்லுநரான அச்சில் வலென்சியென்னஸ் (1794-1864) என்பவரால் இந்திய துணைக்கண்டத்தின் புதுச்சேரியில் கண்டு வகைப்படுத்தப்பட்டது.
பயன்பாடு
இந்த இனம் வணிக முக்கியத்துவம் வாய்ந்த ஒரு இனமாகும். பொதுவாக இவை பிடிபடும் பகுதிகளில் உடனடியாக விற்கப்படுகிறது. மழுவன் மீனை கொக்கி மற்றும் வரிசை, ஈட்டி, மீன்பிடி பொறிகளைப் பயன்படுத்தி பிடிக்கப்படுகிறது. இது ஹாங்காங் நேரடி மீன் சந்தைகளில் கிடைக்கிறது.
மேற்கோள்கள்
பகுப்பு:மீன்கள்
நிதா பாஸ்லி
முக்திதா அசன் நிதா பாஸ்லி (ஆங்கிலம்: Muqtida Hasan Nida Fazli) (பிறப்பு:1938 அக்டோபர் 12 - இறப்பு 2016 பிப்ரவரி 8) இவர் ஒரு பிரபல இந்திய இந்திக் கவிஞரும் மற்றும் உருது கவிஞரும், பாடலாசிரியரும் மற்றும் உரையாடல் எழுத்தாளருமாவார். இலக்கியத்தில் அவர் ஆற்றிய பங்களிப்புக்காக இந்திய அரசால் 2013 இல் பத்மஸ்ரீ விருது வழங்கப்பட்டது.
ஆரம்பகால வாழ்க்கை மற்றும் பின்னணி
இந்தியாவின் தில்லியில் காசுமீரி குடும்பத்தில் பிறந்த நித பாஸ்லி குவாலியரில் வளர்ந்தார், அங்கு அவர் பள்ளிப் படிப்பை முடித்தார். பின்னர் ஆங்கில இலக்கியம் பயின்றார். இவரது தந்தையும் ஒரு உருதுக் கவிஞர். இந்தியாவைப் பிரித்தபோது, அவரது பெற்றோர் பாக்கித்தானுக்கு குடிபெயர்ந்தனர். ஆனால் பாஸ்லி இந்தியாவிலேயே தங்க முடிவு செய்தார்.
தொழில்
thumb|சண்டிகரில் உள்ள சாசன்-இ-ஹரியானாவில் 2014 சனவரி 28 அன்று பாஸ்லி இளம் வயதில், பாஸ்லி ஒரு இந்து கோவிலைக் கடந்து செல்லும்போது அங்கு ஒரு பாடகர் சூர்தாசரின் ஒரு பாடலை பஜனையாகப் பாடிக்கொண்டிருந்தார். ராதா தனது காதலரான கிருட்டிணரிடமிருந்து பிரிந்த தனது துக்கத்தை வேலைக்காரிகளுடன் பகிர்ந்து கொள்கிறார். கவிதையின் அழகு, மனிதர்களுக்கிடையேயான நெருங்கிய உறவு மற்றும் பிணைப்பு தொடர்பானது, நிதாவை கவிதைகள் எழுதத் தூண்டியது.
அந்த காலகட்டத்தில், உருது கவிதைகளில் வரம்புகள் இருப்பதாக அவர் உணர்ந்தார். அவர் விரும்பியதை வெளிப்படுத்த மிர் மற்றும் காலிப்பின் சாரத்தை அவர் உள்வாங்கினார். மீரா மற்றும் கபீரின் பாடல் மனநிலையால் ஈர்க்கப்பட்ட அவர், டி.எஸ். எலியட், கோகோல் மற்றும் அன்டன் செக்கோவ் ஆகியோரைப் படிப்பதன் மூலம் கவிதை குறித்த தனது அறிவை விரிவுபடுத்தினார்.
1964 இல் வேலை தேடி மும்பைக்கு சென்றார். தனது தொழில் வாழ்க்கையின் ஆரம்ப நாட்களில், தர்மயுக் மற்றும் பிளித்சு ஆகிய இதழ்களில் எழுதினார். அவரது கவிதை பாணி திரைப்பட தயாரிப்பாளர்கள் மற்றும் இந்தி மற்றும் உருது இலக்கிய எழுத்தாளர்களின் கவனத்தை ஈர்த்தது. ஒருவரின் சொந்த கவிதைகளின் மதிப்புமிக்க பாராயண அமர்வுகளான முசைராசுக்கு அவர் அடிக்கடி அழைக்கப்பட்டார். அவரது நேர்த்தியான விளக்கக்காட்சி மற்றும் கசல்கள் (இசை), தோகாக்கள் மற்றும் நாம்களுக்கான பேச்சுவழக்கு மொழியை பிரத்தியேகமாகப் பயன்படுத்தியதற்காக வாசகர்கள் மற்றும் கசல் பாடகர்களிடையே அவர் அறியப்பட்டார் அதே நேரத்தில் அலங்கரிக்கப்பட்ட பாரசீக உருவங்களையும், அவரது கவிதைகளை எளிமையாக்க கூட்டு சொற்களையும் தவிர்த்தார். அறுபதுகளின் சமகால கவிஞர்களை விமர்சிக்கும் கட்டுரைகளை அவர் தனது முலாக்கதீன் புத்தகத்தில் எழுதினார். இது சாகிர் இலூதியன்வி, அலி சர்தார் ஜாஃப்ரி மற்றும் கைஃபி ஆஸ்மி உள்ளிட்ட கவிஞர்களை ஆத்திரப்படுத்தியது. இதன் விளைவாக, அவர் சில கவிதை அமர்வுகளில் புறக்கணிக்கப்பட்டார். கமல் அம்ரோகி என்ற திரைப்படத் தயாரிப்பாளர் அவரை அணுகியபோது அவரது வாழ்க்கை மேம்பட்டது. இரசியா சுல்தான் என்றத் (1983) திரைப்படத்தில் பணிபுரியும் அசல் பாடலாசிரியர் ஜான் நிசார் அக்தர் இந்த திட்டத்தை முடிப்பதற்குள் இறந்துவிட்டார். நித இறுதி இரண்டு பாடல்களை எழுதினார். இது இந்தி திரைப்பட தயாரிப்பாளர்களை ஈர்த்தது.
அவரது புகழ்பெற்ற பாடல் வரிகள் ஆப், ஐஸ் ராத் கி சுபா நஹின் (1996) மற்றும் குடியா ஆகியவையிலும் பயன்படுத்தப்பட்டன. சைலாப், நீம் கா பெட், ஜானே க்யா பாத் ஹுய் மற்றும் ஜோதி போன்ற தொலைக்காட்சித் தொடர்களின் தலைப்பு பாடலை எழுதினார். கவிதா கிருஷ்ணமூர்த்தி பாடிய மற்றொரு பிரபலமான தொகுப்பு "கோய் அகேலா கஹான்". அவரது கசல்கள் மற்றும் பிற பாடல்களை அன்றைய பல பிரபல கலைஞர்கள் பாடியுள்ளனர். அவர் 1994 ஆம் ஆண்டில் ஜக்ஜித் சிங்குடன் இணைந்து இன்சைட் என்ற இசைத்தொகுப்பைக் கொண்டுவந்தார். அதன் ஆத்மார்த்தமான கவிதை மற்றும் இசைக்கு பாராட்டு கிடைத்தது. இறப்பதற்கு சற்று முன்பு பிபிசி இந்தி வலைத்தளத்திற்கு பல்வேறு சமகால பிரச்சினைகள் மற்றும் இலக்கியங்கள் குறித்து பத்திகள் எழுதினார். மிர்சா காலிப்பின் படைப்புகள் பெரும்பாலும் அவரால் குறிப்பிடப்பட்டன.
வகுப்புவாத நல்லிணக்கத்திற்கான பங்களிப்பு
நிதா பாஸ்லி இந்தியாவின் பிரிவினையை ஏற்கவில்லை. வகுப்புவாத கலவரங்கள், அரசியல்வாதிகள் மற்றும் அடிப்படைவாதத்திற்கு எதிராக பேசியுள்ளார். 1992 டிசம்பரில் நடந்த கலவரத்தின்போது, பாதுகாப்பு காரணங்களுக்காக அவர் தனது நண்பரின் வீட்டில் தஞ்சம் புகுந்தார்.
வகுப்புவாத நல்லிணக்கம் குறித்து எழுதியதற்காக அவருக்கு தேசிய இணக்க விருது வழங்கப்பட்டது. அவர் உருது, இந்தி மற்றும் குஜராத்தி மொழிகளில் 24 புத்தகங்களை எழுதினார் - அவற்றில் சில மகாராட்டிராவில் பள்ளி பாடப்புத்தகங்களாக் வைக்கப்பட்டுள்ளன. அவரது சில படைப்புகள் இலட்சக்கணக்கான மாணவர்கள் படிக்கும் தேசிய கல்வி ஆராய்ச்சி மற்றும் பயிற்சி இந்தி பாடப்புத்தகங்களிலும் உள்ளன. அவர் தனது சுயசரிதை புதினமான தீவரன் கே பிச்சிற்காக மிர் தாகி மிர் விருதை மத்திய பிரதேச அரசிடமிருந்து பெற்றார்.
இறப்பு
2016 பிப்ரவரி 8 அன்று மாரடைப்பால் பாஸ்லி இறந்தார்.
வெளி இணைப்புகள்
பகுப்பு:2016 இறப்புகள் பகுப்பு:1938 பிறப்புகள் பகுப்பு:சாகித்திய அகாதமி விருது பெற்றோர் பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
மாநிலங்களவைத் தேர்தல்கள் 2010
மாநிலங்களவைத் தேர்தல்கள் 2010 (2010 Rajya Sabha elections) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 2010ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும். ஆறு மாநிலங்களிலிருந்து 13 உறுப்பினர்களையும், 12 மாநிலங்களிலிருந்து 49 உறுப்பினர்களையும், ஆந்திரப் பிரதேசத்திலிருந்து ஆறு உறுப்பினர்களையும் அரியானாவிலிருந்து இரண்டு உறுப்பினர்களையும் தேர்தல்கள் நடைபெற்றன.
தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்காக இத்தேர்தல் நடைபெற்றது.
தேர்ந்தெடுக்கப்பட்ட உறுப்பினர்கள்
2010-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். பட்டியல் முழுமையடையவில்லை.
இடைத்தேர்தல்
குசராத்து மாநிலம், ராஜஸ்தான், உத்தரப் பிரதேசம் ஆகியவற்றிலிருந்து காலியான இடங்களுக்கு இடைத்தேர்தல் நடத்தப்பட்டது.
மேற்கோள்கள்
பகுப்பு:மாநிலங்களவைத் தேர்தல்கள்
2006 பொதுநலவாய விளையாட்டுக்கள்
2006 பொதுநலவாய விளையாட்டுக்கள் 15 மார்ச் 2006 முதல் 26 மார்ச் 2006வரை ஆத்திரேலியாவின் விக்டோரியா மாநில மெல்பேர்ண் நகரில் நிகழ்ந்தது. பங்குகொண்ட அணிகள், விளையாட்டு வீரர்கள் மற்றும் நிகழ்வுகளின் எண்ணிக்கை போன்றவற்றால் 1956ஆம் ஆண்டு அங்கு நடந்த ஒலிம்பிக் விளையாட்டுக்களை விட மிகப் பெரும் விளையாட்டு நிகழ்வாக அமைந்தது.துவக்கவிழா மற்றும் இறுதிவிழா மெல்பேர்ண் துடுப்பாட்டத் திடலில் நடந்தது.
வெளியிணைப்புகள்
பகுப்பு:பொதுநலவாய விளையாட்டுக்கள் பகுப்பு:மெல்பேர்ண் பகுப்பு:2006 இல் விளையாட்டுகள்
4-அமினோகுயினோலின்
4-அமினோகுயினோலின் (4-Aminoquinoline) என்பது குயினோலினுடைய 4-நிலையில் அமினோ தொகுதி இடம்பெற்றிருக்கும் வகையிலான சேர்ம வடிவமாகும். C9H8N2 என்பது இதனுடைய மூலக்கூற்று வாய்ப்பாடாகும்.
4-அமினோகுயினோலின் சேர்மத்தின் பல்வேறு வழிப்பொருட்கள் மலேரியா எதிர்ப்பு முகவர்களாக இரத்தச் சிகப்பணு பிளாசுமோடியத் தொற்றுகளுக்கு சிகிச்சையளிப்பதற்குப் பயன்படுகின்றன. அமோடியாகுயின், குளோரோகுயின், ஐதராக்சிகுளோரோகுயின் உள்ளிட்டவை இதற்கான சில உதாரணங்களாகும்
.
புற இணைப்புகள்
பகுப்பு:பல்லின வளையச் சேர்மங்கள் பகுப்பு:குயினோலின்கள்
போசுனான்
போசுனான்  (Poznań, Posnania; Posen) போலந்து நாட்டின் மேற்கு-மத்தியப் பகுதியில் வார்த்தா ஆற்றின் கரையில் அமைந்துள்ள ஒரு நகரமாகும். 2010 கணக்கெடுப்பின்படி இதன் மக்கள்தொகை 551,627 ஆகும். போலந்தின் மிகப் பழமையான நகரங்களில் ஒன்றான போசுனான் துவக்க கால போலந்து இராச்சியத்தின் மிகவும் முக்கியமான மையமாகத் திகழ்ந்தது; இங்குள்ள தேவாலயத்தில்தான் இப்பழங்கால இராச்சியத்தின் முதல் மன்னர்கள்  புதைக்கப்பட்டுள்ளனர். இதுவே போலந்தின் முதல் தலைநகரமாக இருந்ததாக கூறப்படுகிறது.
வெளி இணைப்புகள்
பகுப்பு:போலந்தின் நகரங்கள்
பல்லடம்
பல்லடம் (ஆங்கிலம்:Palladam),  தமிழ்நாட்டில் அமைந்துள்ள திருப்பூர் மாவட்டத்தில் உள்ள பல்லடம் வட்டத்தின் நிர்வாகத் தலைமையிட நகரமும், நகராட்சியும் ஆகும். பல்லடம் தேசிய நெடுஞ்சாலை 67-இல் அமைந்துள்ளது. இங்கு முதன்மையான தொழிலாக கோழி வளர்ப்பும் விசைத்தறியும் திகழ்கிறது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 325 மீட்டர் (1066 அடி) உயரத்தில் இருக்கின்றது. 'தென் இந்தியாவின் மான்செஸ்டர்' என்று அழைக்கப்படும் கோயம்புத்தூரில் இருந்து 38 கிலோமீட்டர் தொலைவில் உள்ளது.
மக்கள் வகைப்பாடு
2011-ஆம் ஆண்டு மக்கள் தொகை கணக்கெடுப்பின்படி, 18 நகராட்சி மன்ற உறுப்பினர்களையும் மற்றும் 1000 ஆண்களுக்கு, 1,009 பெண்கள் என்ற  பாலின விகிதத்துடன் இந்நகரத்தின் மக்கள்தொகை 13,225 ஆகும். மக்கள்தொகையில் 6,652 ஆண்களும், 6,573 பெண்களும் ஆகவுள்ளனர். இந்நகரத்தின் எழுத்தறிவு விகிதம் 83.5% ஆகும். 6 வயதிற்குட்பட்ட குழந்தைகளின் எண்ணிக்கை 4742 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 963  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 5,862 மற்றும் 9 ஆகவுள்ளனர். மக்கள்தொகையில் இந்துக்கள் 86.77%, இஸ்லாமியர்கள் 7.71%, கிறித்தவர்கள் 5.39%   மற்றும்  பிறர் 0.12% ஆகவுள்ளனர்.
பொருளாதாரம்
பல்லடத்தில் முக்கிய தொழில்கள் ஜவுளி, இறைச்சி கோழி வளர்ப்பு, விவசாயம், காற்றாலை. பல்லடத்தைச் சுற்றிலும் விசைத்தறி மற்றும் பின்னல் ஆடை தொழில் மையங்கள் அமைந்துள்ளன இவை அனைத்தும் பெரும் அந்நிய செலாவணி ஈட்டுகின்றன. பல்லடம் உயர் தொழில்நுட்பப் பூங்கா 2007 ஆம் ஆண்டு தொடங்கப்பட்டது. இங்கு பலவகையான ஜவுளி கூடங்கள் அமைந்துள்ளன. இது 65 எக்கர் பரப்பளவில் அமைந்துள்ளது.
போக்குவரத்து
alt=பல்லடத்தில் இருந்து மாற்றுப் பேருந்து ஒன்று காமநாயக்கன் பாளையம் வழியாக பொள்ளாச்சி செல்ல காத்திருக்கிறது.|thumb|பல்லடத்தில் இருந்து மாற்றுப் பேருந்து ஒன்று காமநாயக்கன் பாளையம் வழியாக பொள்ளாச்சி செல்ல காத்திருக்கிறது. தேசிய நெடுஞ்சாலை 67 -ல் அமைந்துள்ள இந்த நகராட்சி போக்குவரத்தில் முக்கிய மையப்பகுதியாக உள்ளது. இங்கிருந்து பல்லடம் முதல் காமநாயக்கன் பாளையம் வழியாக பொள்ளாச்சி மாநில நெடுஞ்சாலையும், பல்லடம் - உடுமலைப்பேட்டை மாநில நெடுஞ்சாலையும், பல்லடம் - செட்டிபாளையம் மாநில நெடுஞ்சாலையும் கோவையிலிருந்து தேசிய நெடுஞ்சாலையும், திருச்சியிலிருந்து தேசிய நெடுஞ்சாலையும், திருப்பூரிலிருந்து மாநில நெடுஞ்சாலையும், தாராபுரத்திலிருந்து மாநில நெடுஞ்சாலையும், அவிநாசியிலிருந்து மாநில நெடுஞ்சாலையும் என எட்டு ரோடுகளும் சங்கமிக்கும் ஓர் இடமாக பல்லடம் இருக்கிறது. இங்கிருந்து தமிழகத்தின் கிழக்கு மாவட்டங்கள் மற்றும் தெற்கு மாவட்டங்களுக்கு நேரடி போக்குவரத்து சேவை உள்ளது. இந்த பகுதிகளுக்கு பேருந்துகள் கோயம்புத்தூர் - சிங்காநல்லூர் பேருந்து நிலையத்தில் இருந்து புறப்படுகிறது. பல்லடத்தில் இருந்து காங்கேயம், வெள்ளக்கோயில், கரூர், குளித்தலை, திருச்சி, தஞ்சாவூர், திருவாரூர், கும்பகோணம், நாகப்பட்டினம், அரியலூர், பெரம்பலூர், மதுரை, தாராபுரம், ஒட்டன்சத்திரம், செம்பட்டி, வத்தலகுண்டு, தேனி, கம்பம், போடி, முசிறி, மணப்பாறை, மேட்டுப்பாளையம், சூலூர், கோயம்புத்தூர், அவிநாசி, பொள்ளாச்சி, திருப்பூர், பெரிய நெகமம், காமநாயக்கன்பாளையம், சேலம், ஈரோடு, பெருந்துறை, உடுமலைப்பேட்டை, குடிமங்கலம், முத்தூர், கொடுமுடி, திருநெல்வேலி, தூத்துக்குடி, கோவில்பட்டி, இராமேஸ்வரம், இராமநாதபுரம், சிவகங்கை, திண்டுக்கல், விருதுநகர், இராஜபாளையம், கன்னியாகுமரி, நாகர்கோவில், தென்காசி, அன்னூர், சத்தியமங்கலம், புதுக்கோட்டை, வால்பாறை என தமிழகத்தின் முக்கிய நகரங்களுக்கு நேரடி பேருந்து போக்குவரத்து சேவை உள்ளது. மேலும் நகரப்பேருந்துகள் மூலம் பல்லடத்தின் புறநகர் கிராமங்களுக்கு பேருந்து வசதி உள்ளது.
கல்வி
பல்லடத்தின் அருகில் பார்க் கலை மற்றும் அறிவியல் கல்லுரி, தொழில்முறை கல்வி அறக்கட்டளையின் பொறியியல் கல்லுரி அமைந்துள்ளது. கோயம்புத்தூர் அருகேயுள்ளதால் இங்குள்ள மாணவ, மாணவியருக்கு கல்வி பயில வாய்ப்புகள் அதிகமாகவுள்ளன. இதனை தவிர்த்து ஸ்கேட்(SCAD) மற்றும் ப்ரொபஸனல்(Professional) ஆகிய பொறியியல் கல்லூரிகளும் உள்ளன.
மேற்கோள்கள்
பகுப்பு:முதல் நிலை நகராட்சிகள் பகுப்பு:திருப்பூர் மாவட்டம்
கடல் ஆடு
கடல் ஆடு (Sea goat) என்பது புராணகால நீர்வாழ் விலங்கு ஆகும். இது பாதி ஆடு மற்றும் பாதி மீன் என்று விவரிக்கப்படுகிறது.
மகர ராசியானது பொதுவாகக் கடல் ஆடுகளின் வகையாகக் கற்பனை செய்யப்பட்டது. மெசபடோமியாவின் வெண்கலக் காலத்திலிருந்து இது குறித்த தகவல்கள் காணப்படுகின்றன. பின்னர் பாபிலோனியர்கள் 'ஆடு மீன்' என்பதை, என்கி கடவுளைக் குறிக்கின்றனர்.
கிரேக்க விளக்கம்
கடல் ஆட்டின் கிரேக்க விளக்கம் பாபிலோனிய ராசியின் அறிமுகத்திலிருந்து வருகிறது. கிரேக்க பாந்தியனுக்குள் மகர விண்மீன் தொகுப்பைக் குறியிடும் முயற்சியில், இரண்டு கட்டுக்கதைகள் பயன்படுத்தப்பட்டன. சியுசு வளர்த்த ஆடு அமல்தியா என்பது ஒன்று. ஒரு குழந்தையாக அவரை கவனித்துக்கொண்டதற்கு நன்றி செலுத்தும் விதமாக, சியுசு இவரை நட்சத்திரங்களுக்குள் ஒன்றாக வைக்கிறார். மற்றொன்று கடல் ஆடு பான் வனக் கடவுள். அசுரன் தைபோனிலிருந்து தப்பிக்க சியுசு ஆற்றில் குதித்ததாகப் புராணம் கூறுகிறது. இவர் ஆற்றில் குதிக்கும் போது தன்னை ஒரு மீனாக மாற்ற முயல்கிறார். ஆனால் இவர் மிக விரைவாக நீரினுள் சென்றார். எனவே இவரது கீழ் பாதி மட்டுமே மீனாக மாறுகிறது. சியுசு பின்னர் அசுரனுடன் போரில் ஈடுபடுகிறார். சியுசு அசுரனைத் தோற்கடித்தார். ஆனால் தைபோன் சியுசு கால்களிலிருந்த தசைகளைச் சேதப்படுத்தினார். எர்மெசு உதவியுடன், பான் சேதமடைந்த தசைகளை மாற்றுகிறது. இவரைக் குணப்படுத்தியதற்கான வெகுமதியாக, சியுசு பானை வானத்தில் மகரமாக வைத்தார். ஏகிபன் கடவுளும் கிரேக்கக் கலையில் கடல் ஆடாகச் சித்தரிக்கப்படுகிறார்.
யூத பாரம்பரியம்
யூத வாய்மொழி வரலாற்றில், கடல் ஆடுகள் குறிப்பிடப்பட்டுள்ளன. ஒரு நாள் கடலின் அனைத்து உயிரினங்களும் லெவியாதன் என்ற அசுரனிடம் தங்களை அர்ப்பணிக்க வேண்டும் என்று செல்கிறது. மற்றொன்றில், ஒரு கடலர் கடலில் தொலைவில் இருக்கும்போது ஒரு கடல் ஆட்டை எதிர்கொண்டார். ஆட்டின் கொம்புகளில் வாக்கியம் செதுக்கப்பட்டிருந்தது, "நான் ஒரு சிறிய கடல்-விலங்கு, ஆனால் நான் லீவியாதனுக்கு உணவளிக்க முந்நூறு பராசங்கங்களைக் கடந்து சென்றேன்."
மேற்கோள்கள்
பகுப்பு:தொன்மவியல் பகுப்பு:யூத தொன்மவியல்
எம் எஸ் பிரீடம் ஒப் த சீஸ்
எம் எஸ் பிரீடம் ஒப் த சீஸ் (MS Freedom of the Seas) என்பது ரோயல் கரீபியன் இண்டனசனலினால் இயக்கப்படும் ஓர் கடற்பயணக் கப்பல் ஆகும். இதன் 15 தளங்களில் 3,634 பயணிகளையும் வேறு பல பணியாட்களையும் கொண்டு செல்லவல்லது. எம் எஸ் பிரீடம் ஒப் த சீஸ் 2006 முதல் 2009 இல் ஓசிஸ் வகுப்பு கப்பல்கள் கட்டப்படும் வரை (கப்பலின் மொத்த சுமையளவு அடிப்படையில்) பெரிய பயணிகள் கப்பலாக இருந்தது.
External links
பகுப்பு:உல்லாசக் கடற்பயணக் கப்பல்கள்
ஓசியானியா கால்பந்துக் கூட்டமைப்பு
ஓசியானியா கால்பந்துக் கூட்டமைப்பு (Oceania Football Confederation (OFC)) என்பது ஆறு கண்டரீதியான கால்பந்துக் கூட்டமைப்புகளில் ஒன்றாகும். இது நியூசிலாந்து, தொங்கா, பிஜி மற்றும் பசிபிக் தீவுகள் ஆகியவற்றை உள்ளடக்கிய ஓசியானியா பிராந்தியத்தின் கால்பந்துக் கட்டுப்பாட்டு அமைப்பாகும். ஓசியானியா பகுதியில் கால்பந்து விளையாட்டைப் பிரபலப்படுத்துவதும், பிராந்தியக் கால்பந்து சங்கங்களுக்கிடையேயான போட்டிகளை நடத்துவதும், கால்பந்து உலகக்கோப்பைக்குத் தகுதிப் போட்டிகளை நடத்துவதும் இக்கூட்டமைப்பின் பணிகளாகும்.
பன்னாட்டுக் கால்பந்து சங்கங்களின் கூட்டமைப்பின் ஆறு பிராந்திய கூட்டமைப்புகளில் ஓசியானியா கால்பந்துக் கூட்டமைப்பே உறுப்பினர் சங்கங்களின் எண்ணிக்கையில் மிகச்சிறியதும், பெரும்பாலும் தீவு நாடுகளால் ஆனதும் ஆகும். மேலும், இப்பிராந்தியத்தில் கால்பந்து அவ்வளவாக பிரபலமான விளையாட்டு இல்லை. ஆகையால், உலக அளவிலான கால்பந்து விளையாட்டில் இதன் தாக்கம் குறைவே. பெரும் பெயர் பெற்ற கால்பந்துக் கழகங்களில் விளையாடும் அளவுக்கு வீரர்களும் இக்கூட்டமைப்பில் இல்லை. 2006-ஆம் ஆண்டு ஆத்திரேலியா இக்கூட்டமைப்பிலிருந்து விலகி ஆசிய கால்பந்துக் கூட்டமைப்பில் இணைந்த பிறகு நியூசிலாந்தே இக்கூட்டமைப்பில், பெரிய கால்பந்துச் சங்கமாக இருக்கிறது.
ஓசியானியா கால்பந்துக் கூட்டமைப்பு நவம்பர் 15, 1966, அன்று தோற்றுவிக்கப்பட்டது. இக்கூட்டமைப்பின் தலைமையகம் நியூசிலாந்தில் உள்ள ஆக்லாந்து நகரில் அமைந்துள்ளது.
வெளியிணைப்புகள்
பகுப்பு:கால்பந்தாட்ட அமைப்புகள் பகுப்பு:ஆஸ்திரேலியாவில் விளையாட்டு பகுப்பு:நியூசிலாந்தில் விளையாட்டு
நஞ்சுண்டாபுரம் ஊராட்சி
நஞ்சுண்டாபுரம் ஊராட்சி (Nanjundapuram Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள பெரியநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, கவுண்டம்பாளையம் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7306 ஆகும். இவர்களில் பெண்கள் 3650 பேரும் ஆண்கள் 3656 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பெரியநாயக்கன்பாளையம் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
ஹெடௌதா
ஹெடௌதா (Hetauda) (हेटौडा, மத்திய நேபாளத்தின் மாநில எண் 3ல் உள்ள மக்வான்பூர் மாவட்டத்தின் தலைமையிட நகரமும், துணை-நிலை மாநகராட்சியும் ஆகும்.
இரீதி சிங்
துணை லெப்டினென்ட் இரீதி சிங் (Riti Singh) இந்தியக் கடற்படை போர்க்கப்பல்களில் இருந்து இயங்குவதற்காக நியமிக்கப்பட்ட முதல் இரண்டு பெண்களில் இரீதி சிங்கும் ஒருவர், மற்றொருவர் குமுதினி தியாகி ஆவார்.
ஹெடௌதா
நேபாளத்தின் தலைநகரம் காட்மாண்டிற்கு தென்கிழக்கே 76 கிமீ தொலைவில் உள்ளது.
புவியியல்
மலைகளால் சூழ்ந்த, உள் தராய் சமவெளியில் ஹெடௌதா நகரம் உள்ளது. இந்நகரத்தின் வடக்கில் மகாபாரத மலைத்தொடர்களும்; தெற்கில் சிவாலிக் மலைத் தொடர்களாலும்  சூழ்ந்துள்ளது. கண்டகி ஆறு தப்தி ஆறு மற்றும் சமாரி ஆறுகள் இந்நகரத்தில் பாய்கிறது. கடல் மட்டத்திலிருந்து 300-390 மீட்டர் உயரத்தில் உள்ள ஹடௌதா நகரத்தின் மொத்த பரப்பளவு 261 சகிமீ ஆகும்.
இரீதி சிங்
ஆரம்ப கால வாழ்க்கை
இவர் 1996 இல் உத்தரபிரதேசத்தில் பிறந்தார். இவரது குடும்பம் வசித்து இங்கு வருகிறது. இவர்கள் 2002 ல் தெலங்காணாவின் ஐதராபாத்துக்குச் சென்றனர். இவர், கணினி அறிவியலில் இளங்கலை தொழில்நுட்பம் பெற்றவர்.
ஹெடௌதா
பொருளாதாரம்
ஹெடௌதா தொழில் நகரம், குடிசைத் தொழில்கள் மற்றும் நடுத்தர தொழில்கள் கொண்டது.
இரீதி சிங்
தொழில்
கொச்சியின் தெற்கு கடற்படை கட்டளையிலிருந்து 22 வது அதிகாரிகள் பயிற்சி கழக கண்கானிப்பாளர் பாடத்திட்டத்தை முடித்தார். சோர்டிஸ் மற்றும் சிமுலேட்டர் விமானங்கள் உட்பட 60 மணிநேர பறக்கும் பயிற்சி இதில் அடங்கும்.
ஹெடௌதா
வெளி இணைப்புகள்
பகுப்பு:நேபாள நகரங்கள்
இரீதி சிங்
தொழில்
செப்டம்பர் 21, 2020 அன்று, இந்திய கடற்படையின் ஹெலிகாப்டர் கடற்படையில் ஒரு கண்காணிப்பாளராக (வான்வழி தந்திரோபாயம்) சேர்க்கப்பட்டார். கொச்சியின் ஐ.என்.எஸ் கருடாவில் நடைபெற்ற ஒரு விழாவில், "கண்காணிப்பாளகள்" என்று பட்டம் பெற்றதற்காக "சிறகுகள்" வழங்கப்பட்ட நான்கு பெண்கள் அதிகாரிகள் மற்றும் இந்திய கடலோர காவல்படையின் மூன்று அதிகாரிகள் உட்பட 17 அதிகாரிகள் குழுவில் அவர் ஒருவராக இருந்தார். விழாவுக்கு தலைமை தாங்கிய தலைமை பணியாளர் அதிகாரி (பயிற்சி) அட்மிரல் ஆண்டனி ஜார்ஜ், இது ஒரு முக்கிய சந்தர்ப்பமாக எடுத்துரைத்தார். இவரது பணிகள் நீண்ட கால பயணங்கள் உட்பட முன்னணி இந்திய கடற்படை போர்க்கப்பல்களில் இருக்கும் என்று எதிர்பார்க்கப்படுகிறது.
குறிப்புகள்
பகுப்பு:வாழும் நபர்கள் பகுப்பு:1996 பிறப்புகள்
இந்திய இலக்கியம்
இந்திய இலக்கியமானது மிகப்பழமையான இலக்கியங்களில் ஒன்று. இந்தியாவில் அதிகாரப்பூர்வமாக 22 மொழிகள் வழக்கத்தில் உள்ளன. எனவே பல்வகைப்பட்ட இலக்கியங்கள் படைக்கப் பட்டுள்ளன.
சமீப காலங்களாக இந்திய-ஆங்கில இலக்கியம் பரவலான கவனத்தைப் பெற்றுள்ளது.
பகுப்பு:இந்திய இலக்கியம்
கோட்டுருக்களின் பொதுவற்ற ஒன்றிப்பு
இரண்டு அல்லது இரண்டிற்கு மேற்பட்ட கோட்டுருக்களைச் சேர்த்து ஒரு பெரிய கோட்டுருவை உருவாக்கும் செயல் கோட்டுருக்களின் பொதுவற்ற ஒன்றிப்பு (disjoint union of graphs) எனப்படும். இச்செயல் கணங்களின் பொதுவிலா ஒன்றிப்புக்கு ஒத்ததாகும்.
குறியீடு
"கோட்டுருக் கூடுதல்" எனவும் பொதுவற்ற ஒன்றிப்பு அழைக்கப்படுகிறது. எனவே பொதுவற்ற ஒன்றிப்பைக் கூட்டல் குறி அல்லது வட்டமிடப்பட்டக் கூட்டல் குறியால் குறிப்பிடலாம். G, H ஆகிய இரு கோட்டுருக்களின் பொதுவற்ற ஒன்றிப்பு, G+H அல்லது G\oplus H எனக் குறிக்கப்படுகிறது.
தொடர்புள்ள கோட்டுரு வகைகள்
சில சிறப்புவகை கோட்டுருக்களை பொதுவற்ற ஒன்றிப்புகளாகக் குறிக்கலாம்:
நிரப்பி மற்றும் பொதுவற்ற ஒன்றிப்புச் செயல்கள் இரண்டின் இணைப்புச் செயல் மூலம் ஒற்றைக்கணு கோட்டுருக்களிலிருந்து இணைக்கோட்டுருக்களை உருவாக்கலாம்.
மேற்கோள்கள்
பகுப்பு:கோட்டுருவியல்
தரிக்கோவில் ஸ்ரீ பத்மநாப சுவாமி கோவில்
த்ரிக்கோவில் - ஸ்ரீ பத்மநாப சுவாமி கோவில், என்பது இந்தியாவில் கேரள மாநிலத்திலுள்ள பத்தனம்திட்ட மாவட்டத்தில் வள்ளிக்கோடு என்ற கிராமத்தில் அமைந்த ஹிந்துக்கள் வழிபடும் மகா விஷ்ணுவின் கோவிலாகும்.
திருவனந்தபுரத்தில் அமைந்திருக்கும் புகழ் பெற்ற பத்மநாபசுவாமி கோவிலுக்கு இணையாக இரண்டாவது இடத்தில் புகழுடன் விளங்கும் இடமாக இந்தக்கோவில் கருதப்படுகிறது.
குறிப்புதவிகள்
பகுப்பு:கேரள இந்துக் கோயில்கள்
பறவைப் பார்வை
பகுப்பு:நிலப்படவரைவியல்
வடநெடுந்தத்தனார்
வடநெடுந்தத்தனார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது புறநானூறு 179. நாலைகிழவன் நாகன் என்பவனின் வல்லாண்மை இதில் தெரிவிக்கப்பட்டுள்ளது.
வல்லாண்முல்லை செய்தி
வாகைத்திணையின் துறைகளில் ஒன்றாகத் தொல்காப்பியம் இதனை வல்லாண் பக்கம் என்று குறிப்பிடுகிறது. வேலேந்திப் பகைவர்களிடமிருந்து நாட்டைக் காப்பாற்றுவது வல்லாண் பக்கம். வல்லமையைக் காட்டும் ஆண்மைப் பகுதி என்பது இதன் பொருள். நாலை கிழவன் பாண்டிய அரசனின் போர்மறவன். இவன் பாண்டியனுக்குப் படை தேவைப்பட்டபோது வாள்வீரர் படைத் திரட்டித் தந்தான். இதனால் இவனது செயல் வல்லாண் பக்கம் ஆயிற்று.
காரணிமண்டபம்
காரணிமண்டபம் என்ற ஊர் காஞ்சிபுரம் மாவட்டத்தில் உத்திரமேரூர் வட்டத்தில் உள்ளது. இது உத்திரமேரூர் - வந்தவாசி சாலையில் உத்திரமேரூரில் இருந்து சுமார் 6 கி.மீட்டர் தொலைவில் அமைந்துள்ளது. தமிழ்நாட்டின் மாநகர் சென்னையிலிருந்து சுமார் 86 கி.மீட்டர் தொலைவில் உள்ளது.alt=காரணை மண்டபம்|thumb|காரணை மண்டபம்
வடநெடுந்தத்தனார்
வல்லாண்முல்லை செய்தி
புறப்பொருள் வெண்பாமாலை இதனை வல்லாண் முல்லை என்று குறிப்பிடுகிறது.
தமிழ் எழுத்தொலி பிறத்தல்
ஒருவர் எழுத்தை உச்சரிக்க முயலும் போது கொப்பூழில் (உந்தி) இருந்து காற்று மேல் நோக்கி எழுகின்றது. இவ்வாறு எழும் காற்று அவரது தலை, கழுத்து, நெஞ்சு (மார்பு) ஆகிய இடங்களில் சென்று தங்கி (தொட்டு) நிற்கும். பின்னர், தலை, கழுத்து, நெஞ்சு ஆகிய இந்த மூன்று உறுப்புகளுடன், பல், இதழ், நாக்கு, மூக்கு, அண்ணம் (மேல்வாய்) ஆகிய ஐந்து உறுப்புகளும் சேர்ந்து இந்த எட்டு உறுப்புகளின் பொருத்தமான முயற்சியின் விளைவாக வெவ்வேறு எழுத்து ஒலிகள் பிறக்கின்றன. தமிழில் உள்ள எல்லா எழுத்து ஒலிகளும் இந்த முறையிலேயே பிறக்கின்றன. இதுவே எழுத்துப் பிறப்பின் பொதுவான இலக்கணம் ஆகும், இதை எழுத்தொலி பிறத்தல் என்றழைக்கப்படுகிறது.
வடநெடுந்தத்தனார்
அடிக்குறிப்பு
பகுப்பு:சங்கப் புலவர்கள்
தமிழ் எழுத்தொலி பிறத்தல்
ஆதாரம்
(தொல்காப்பியம். எழுத்ததிகாரம்,83)
பகுப்பு:குறுங்கட்டுரைகள் பகுப்பு:எழுத்திலக்கணம்
காரணிமண்டபம்
பெயர்க்காரணம்
அனைத்துக்கும் காரணமானவன் இறைவனே எனும் பொருளில் இறைவன் இவ்வூரில் 'காரணீஸ்வரர்' என்று பெயர் பெற்றிருக்கிறார். "காரணைமண்டபம்" என்ற ஊர்ப்பெயர், இன்று "காரணிமண்டபம்" என மருவி இருக்கிறது. இவ்வூரைச் சுற்றியிருக்கும் கிராமங்களுக்கு மையப்பகுதியாகத் இருக்கிறது. இங்கே திருவள்ளூர் குருகுலம் என்ற குழந்தைகள் காப்பகம், ஒரு தொடக்கப் பள்ளியுடன் இயங்கி வருகிறது. இங்கு விநாயகர் மற்றும் கன்னியம்மன் கோவில்கள் அமைந்துள்ளன.
மேற்கோள்கள்
பகுப்பு:காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
உச்ச அனுமதிக்கப்பட்ட கதிர் ஏற்பளவு
அயனியாக்கும் கதிர்வீச்சானது மருத்துவம், தொழில்துறை, ஆய்வு நிலையங்கள், பயிர்தொழில் என பல துறைகளிலும் பெருவாரியாக பயன்படுத்தப்படுகின்றது. இதுபோன்ற கதிர்கள் உடல்நலனைப் பாதிக்கின்றன என்பதால் பன்னாட்டு கதிரியல் காப்புக் கழகம் (ICRP ) அனுமதிக்கப்பட்ட உச்ச கதிர் ஏற்பளவினை பரிந்துரைத்துள்ளது. அதன்படி இன்று நாம் அறிந்த வரையில் எந்த அளவு கதிர்வீச்சினை பணியில் உள்ள ஒருவர் பெற்றால் அவருக்கோ அல்லது அவரது வழித் தோன்றலுக்கோ கதிர்வீச்சசினால் எந்த பாதிப்பும் ஏற்படாதோ அவ்வளவே, உச்ச அனுமதிக்கப்பட்ட கதிர் ஏற்பளவு (Maximum permissible Dose) ஆகும். இவ்வளவு 0.02 சீவர்ட் அல்லது 2 றெம் ஆகும். கதிர்வீச்சின் தீய விளைவுகள் புலப்பட, புலப்பட அளவு குறைக்கப்பட்டு வந்துள்ளது. 30 றெம் மிலிருந்து இன்று 2 றெம்மாகக் குறைக்கப்பட்டுள்ளது.
காலந்தோறும் MPD
1958-ல் 5 றெம்,  1988-ல் 2 றெம்\வருடம் என்று குறைக்கப்பட்டது.
பகுப்பு:கதிர் மருத்துவம்
பகட்டுக் கோழி
மேற்கோள்கள்
பகுப்பு:பறவைகள் பகுப்பு:வங்காளதேசப் பறவைகள் பகுப்பு:இந்தோனேசியப் பறவைகள்
டாம் டாப்சன்
டாம் டாப்சன் (Tom Dobson, பிறப்பு: சனவரி 12 1901, இறப்பு: அக்டோபர் 3 1940), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1929-1934 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டாம் டாப்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 1 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1901 பிறப்புகள் பகுப்பு:1940 இறப்புகள் பகுப்பு:டர்ஹாம் துடுப்பாட்டக்காரர்கள்
ஜெய் பிரகாசு நாராயண் சிங்
ஜெய் பிரகாசு நாராயண் சிங் (Jai Prakash Narayan Singh) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இவர் பீகார் மாநிலம் சீவான் மாவட்டத்தினைச் சேர்ந்தவர். பாரதிய ஜனதா கட்சியின் தலைவரான நாராயண் சிங் 2008-ல் சார்கண்டிலிருந்து மாநிலங்களவைக்கு உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:1949 பிறப்புகள் பகுப்பு:மாநிலங்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள்
பள்ளத்தூர்
பள்ளத்தூர் (ஆங்கிலம்:Pallathur), இந்தியா, தமிழ்நாடு மாநிலம், சிவகங்கை மாவட்டம், காரைக்குடி வட்டத்தில் உள்ள ஓர் பேரூராட்சி ஆகும்.
காரைக்குடி - திருச்சிராப்பள்ளி செல்லும் நெடுஞ்சாலையில், காரைக்குடியிலிருந்து 8 கிமீ தொலைவில் உள்ளது. 2011-ஆம் ஆண்டு மக்கள்தொகை கணக்கெடுப்பின்படி,  இப்பேரூராட்சி 2,400    வீடுகளும்,             9,580  மக்கள்தொகையும் கொண்டது.
இது 7 சகிமீ பரப்பும்,        15 வார்டுகளும், 113 தெருக்களும் கொண்ட  இப்பேரூராட்சியானது  திருப்பத்தூர்  சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது.
வெளி இணைப்புகள்
பகுப்பு:சிவகங்கை மாவட்டத்தில் உள்ள பேரூராட்சிகள்
நாட்பட்ட நுரையீரல் அடைப்பு நோய்
நாட்பட்ட நுரையீரல் அடைப்பு நோய் (அ) நெடுங்கால சுவாச அடைப்பு நோய் (chronic obstructive pulmonary disease; COPD; சிஓபிடி) என்பது ஒரு வகையான இடையூறு செய்கின்ற நுரையீரல் நோய் ஆகும். முக்கியமாக நாட்பட்ட மோசமான காற்றோட்டத்தை குறிக்கிறது சாதாரணமாக நாட்பட அது மேலும் மோசமாகிறது. இது, நெடுங்கால மூச்சுக்குழல் அழற்சி (Chronic bronchitis) மற்றும் காற்றேற்ற விரிவு (emphysema) ஆகிய சுவாசப்பாதைகள் குறுக்கம் அடையும் நோய்களைக் குறிக்கிறது.
சில முக்கிய அறிகுறிகள் மூச்சு திணறல், இருமல், மற்றும் சளி என்பவையாகும். பெரும்பாலும் நாட்பட்ட மூச்சுக்குழாய் அழற்சி உள்ளவர்களுக்கு நாட்பட்ட நுரையீரல் அடைப்பு நோய் இருக்கும். . இந்த நோயில் நுரையீரலுக்குச் செல்லும் மற்றும் நுரையீரலில் இருந்து வெளிச்செல்லும் காற்றின் அளவு மட்டுப்படுத்தப்படுகின்றது, இந்நிலையில் குறுகிய சுவாசம் அல்லது சுவாசப் பற்றாக்குறை ஏற்படுகிறது. ஆஸ்த்துமாவில் இத்தகைய நிகழ்வு ஏற்படினும் நோயால் ஏற்படும் மாற்றங்கள் மீளத்தக்கது, ஆனால் நெடுங்கால சுவாச அடைப்பு நோயில் மாற்றங்கள் மீட்சி அடையாததுடன் நாளுக்கு நாளாக இன்னும் மோசமான நிலைக்குட்படுகின்றது.
சிஓபிடி நச்சு நுண்கூறுகள் கொண்ட காற்றினால் வழமைக்கு மாறான அழற்சி மாற்றம் சுவாசப்பையில் ஏற்படுவதனால் உண்டாகின்றது; பொதுவாக புகையிலை புகைப்பதால் இத்தகைய விளைவுகள் ஏற்படுகின்றன. என்றாலும், வேறு பல காரணிகளான மாசுபட்ட காற்று மற்றும் மரபியல் போன்றவைகளுக்கும் ஒரு சிறு பங்கு உண்டு. உலகத்தில் காற்று மாசுபட ஒரு பொதுவான காரணம் சமையல் மற்றும் வெப்பமூட்டும் இடங்களில் உள்ள மோசமான காற்று போக்கிகள் தான். இது போன்ற நமைச்சல் காரணிகளால் நீண்ட கால பாதிப்புக்குள்ளானால் அவை வீக்கம் விளைவிக்கின்ற எதிர்வுணர்வு காரணமாக நுரையீரல் காற்று வழிகள் குறுகி நுரையீரல் திசுக்கள் செயலிழந்து ஏற்படுகிற நிலை தான்  நுரையீரல் வளிப்பை வீக்கம் .
மோசமான காற்றோட்ட அளவு தான் நோய்குறியறிதலுக்கான அடிப்படை நுரையீரல் செயல்பாடு சோதனைகள். இவையே, சிஓபிடியின் அறுதியிடல் சோதனைகளாக விளங்குகின்றன. இதற்கு முரணாக ஆஸ்த்மா, மருந்துகள் உட்கொள்வதால் காற்றோட்ட குறைபாடு கணிசமான அளவில் சீராவதில்லை. பெரிய காற்றுப்பாதைகளில் இவ்வாறான அழற்சி சார்ந்த மறுவினையானது நெடுங்கால மூச்சுக்குழல் அழற்சி என்றழைக்கப்படுகிறது, குறைந்தபட்சம் மூன்று மாதங்களுக்குச் சளியுடன் கூடிய இருமல் ஏற்பட்டுப் பின்னர் அடுத்த வருடமும் இவ்வாறே ஏற்பட்டால் அந்த நபர்களுக்கு நெடுங்கால மூச்சுக்குழல் அழற்சி உண்டு என மருத்துவ ரீதியாக அறுதியிடப்படுகின்றது. காற்றுச் சிற்றறைகளில் (alveoli) இந்த அழற்சியின் விளைவாக நுரையீரலின் இழையங்கள் அழியத் தொடங்கும், இந்தச் செயற்பாட்டுக்கு எம்பிசிமா அல்லது காற்றேற்ற விரிவு என்று பெயர். சிஓபிடியின் இயல்புநிலை நோய்த்தாக்க காலத்தில், திடீரென கடுமையான அறிகுறிகள் காணப்படும், இது தீவிர நோய்ப்பண்பு மிகுத்தல் (acute exacerbations) என்றழைக்கப்படுகின்றது, இவற்றில் பெரும்பாலானவை நோய்த்தொற்று அல்லது வளி மாசடைதல் காரணமாக ஏற்படுகின்றன.
தெரிந்த காரணிகளுக்கான மறைப்பற்ற நிலையை தவிர்ப்பதன் மூலம் சிஓபிடியைத் தடுக்கலாம். இதில் புகைபிடித்தல் நிறுத்தம், உள்ளக மற்றும் திறந்தவெளி காற்றின் தரத்தை மேம்படுத்துவதும் உள்ளடங்கும். இந்நோயைக் கட்டுப்படுத்த உதவும் முக்கிய செயல்திட்டங்களாவன: புகை பிடித்தல் துறப்பது, தடுப்பூசிகள், புனர்வாழ்வு, அடிக்கடி சுவாசிக்கத்தக்க மூச்சுக் குழாய்த் தளர்த்திகள் மற்றும் ஊக்கிய மருந்துகள். நீண்ட கால பிராணவாயு சிகிச்சை அல்லது நுரையீரல் உறுப்பு மாற்றம் மூலம் சிலர் நலமடையலாம். யாருக்கெல்லாம் அடிக்கடி கடும் பின்னடைவு, ஏற்படுகிறதோ அவர்களுக்கு அதிகபடியான மருந்துகளும் மருத்துவமனை சேர்க்கையும் தேவைப்படும்.
சிஓபிடி, நெடுங்கால நுரையீரல் அடைப்பு நோய் (COLD), நெடுங்கால சுவாசப்பாதை அடைப்பு நோய் (COAD), நெடுங்கால மட்டுப்படுத்திய சுவாசக்காற்று (CAL) ஆகிய பெயர்களிலும் அழைக்கப்படுகிறது.